Tommy Tuberville
Thomas Hawley Tuberville (født d. 18. september 1954) er en amerikansk politiker og tidligere amerikansk fodbold-træner, som har været senator for delstaten Alabama siden 2021.

Baggrund 
Tuberville blev født den 18. september 1954 i Camden, Arkansas.

Tuberville har en bachelor i idræt og sundhed fra Southern Arkansas University.

Amerikansk fodbold karriere

Spillerkarriere 
Tuberville spillede som safety for Southern Arkansas University mellem 1972-75.

Trænerkarriere

Tidlige karriere 
Tuberville fik sit første job hos Hermitage High School i Arkansas i 1976. Han var assistent træner frem til 1978, hvor han blev førstholdstræner.

Han vendte tilbage til Southern Arkansas som assistent træner mellem 1980-84.

I 1986 fik Tuberville nyt arbejde som assistent træner hos University of Miami. I 1993 fik han en forfremning til defensive coordinator.

University of Mississippi 
Tuberville fik sit første arbejde som førstholdstræner for et college hold i 1994, da han blev hyret som træner for University of Mississippi.

I 1997 blev han kåret som årets træner i Southeastern Conference (SEC).

Auburn University 
I 1998 blev Tuberville træner for Auburn University i Alabama. Tuberville var træner for Auburn frem til 2008.

I sin tid hos Auburn vandt de den vestlige division af SEC 5 gange. I 2004 ledte Tuberville Auburn til SEC mesterskabet. På baggrund af dette vandt han sin anden årets træner pris.

Texas Tech University 
Tuberville blev træner for Texas Tech på nytårsaften 2009. Han var træner for Texas Tech frem til 2012.

University of Cincinnati 
Tuberville skiftede til University of Cincinnati i december 2012. Han var træner frem til 2016.

Politiske karriere

Senatet

Senatvalget i 2020 
Tuberville flyttede tilbage til Alabama i 2018, med intentionen om at være kandidat til senatvalget i 2020. Det blev officelt annonceret i april 2019 at Tuberville være en republikansk kandidat i 2020.

Ved den republikanske nominering, afholdt den 3. marts 2020, fik Tuberville flest stemmer med 33,4%. Han gik hermed videre til den anden runde, hvor han ville møde andenpladsen, den tidligere justitsminister og senator Jeff Sessions. Ved den anden runde fik Tuberville støtte fra Præsident Donald Trump, hvilke var på baggrund af at Trump var utilfreds med at Sessions som justisminister ikke havde støttet ham under efterforskningserne om Trumps mulige forbindelser til Ruslands indblandelse i præsidentvalget 2016. Tuberville vandt den republikanske nominering med 60,7% af stemmerne.

Ved senatvalget var Tuberville imod den siddende senator, demokraten Doug Jones. Tuberville vandt valget med 60,1% af stemmerne.

Kilder

Eksterne henvisninger 

 Tommy Tuberville - Senate Website
 Tommy Tuberville - Official Website

Personer fra Arkansas
Amerikansk fodbold-trænere
Sportsfolk fra USA
Politikere fra USA
Medlemmer af Senatet i USA
Medlemmer af USA's kongres for det republikanske parti